AFRIKAANSE OPSOMMING: Hierdie tesis ondersoek die vraag of die historiese bewussyn van graad 10-leerders sal toeneem indien daar vir hierdie doe I 'n intervensie sou plaasvind, met ander woorde of hulle 'n verhoogde bewussyn van die verhouding tussen die yak Geskiedenis op skool en sake van die dag, die politiek en ander gemeenskapsake sal aantoon. Die tersaaklike intervensie behels die teks van My New World wat daargestel is binne die raamwerk van die populistiese historiografiese tradisie in Suid-Afrika. Die begrip 'historiese bewussyn' kan omskryf word as 'n komplekse verhouding tussen die interpretasie van die verlede, 'n perspektief oor die hede, en verwagtinge oor die toekoms (Rusen 1989; 1994). Die ondersoek bevat 'n teoretiese sowel as 'n empiriese komponent. Die teoretiese komponent is gebaseer op epistemologiese, onderwys- en kurrikulumteoriee. Die empiriese komponent vind sy grondslag in die Youth and History Survey ondersoek oor historiese bewussyn wat in die vroee 1990' s onder Europese jongmense geloods is. Beide hierdie studie en die Europese navorsing is in tye van politieke oorgang onderneem. Die navorsingsmetode wat gebruik is, is die van triangulasie wat uit 'n kombinasie van kwantitatiewe en kwalitatiewe metodes bestaan. Die kwantitatiewe komponent lS gebaseer op die meting wat in die Europese studie gebruik is, en bestaan uit 'n eksperimentele voor- en natoets navorsingsontwerp wat die historiese bewussyn "binne" en "buite" skoolverband meet. Die studie is geloods in agt graad 10-klaskamers by agt skole in Kaapstad wat klas, ras, taal en geslag verteenwoordig het. Die betrokke onderwysers het as fasiliteerders vir die intervensie opgetree. Die gevolgtrekking waartoe in die ondersoek geraak is, is dat, alhoewel die intervensie tot verhoogde entoesiasme vir Geskiedenis as skoolvak en tot belangstelling in politieke kwessies en 'n begrip van die hede onder individuele leerders gelei het (soos afgelei kon word uit kwalitatiewe data), hierdie tendens nie weerspieel is deur die kwantitatiewe data nie: eersgenoemde het nie 'n beduidende verhoging in die historiese bewussyn "binne" of "buite" skoolverband onder leerders met 'n gemiddelde ouderdom van 15 jaar getoon nie. Daar kan dus nie empiries tot die gevolgtrekking geraak word dat wanneer leerders vir 'n beperkte tyd aan populistiese geskiedenis blootgestel word, hulle 'n verhoogde historiese bewussyn "binne" of "buite" skoolverband sal aantoon nie, selfs al sou so 'n intervensie dit weI ten doel he om so 'n bewussyn te verhoog. 'n Beduidende bevinding is dat daar 'n saak uitgemaak kan word vir 'n reeds bestaande historiese bewussyn wat in verband staan met die veranderlikes van klas en geslag. In plaas daarvan om die vlakke van historiese bewussyn te verhoog het die intervensie die gevolg gehad dat lank bestaande houdings, persepsies en oortuigings oor mense, die gemeenskap, die verlede, die he de en die toekoms, na die oppervlak beweeg het. Die intervensie het dus daarin geslaag om hierdie komplekse lae veranderlikes en verwante faktore wat persepsies en houdings beinvloed, na die oppervlak te bring. In die lig van die kompleksiteit hiervan, is daar ook tot die gevolgtrekking geraak dat 'n empiriese studie van historiese bewussyn onder jongmense oor 'n beperkte tyd deur middel van intervensie riskant is, indien nie van min waarde nie.